《同姚元白吴化卿欧桢伯登毗卢阁》
明代·黎民表

禁城残日渐栖乌，杰阁高凭见帝都。霜外白榆连睥睨，云中金刹拥浮图。

南来书札还看雁，北望风尘欲射乌。落叶可堪成聚散，新丰那惜酒频沽。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。